Az Oktatási és Szociális Bizottság 11 igen szavazattal, tartózkodás és ellenszavazat nélkül az alábbi határozatot hozta:

**361/2017. (X.25.) OSzB. sz. határozat**

1. A Bizottság az „Aktív időskor Szombathelyen” elnevezésű önkormányzati program 2017. évi programtervezetének módosítását az előterjesztés 1. számú melléklete szerinti tartalommal elfogadja és felkéri az Egészségügyi és Közszolgálati Osztályt, hogy a 2017. évi program megvalósítása érdekében szükséges intézkedéseket tegye meg.

2. A Bizottság az „Aktív időskor Szombathelyen” elnevezésű önkormányzati program 2018. évi programtervezetét az előterjesztés melléklete szerinti tartalommal elfogadja.

3. A Bizottság felkéri a Közgyűlést, hogy az Önkormányzat 2018. évi költségvetésében a szociális ágazat kiadásai között, külön tételsoron, 10.360.400,- Ft előirányzatot biztosítson az „Aktív időskor Szombathelyen” elnevezésű önkormányzati program 2018. évi megvalósításához.

4. A Bizottság felkéri az Egészségügyi és Közszolgálati Osztályt, hogy a 2018. évi program megvalósítása érdekében a szükséges intézkedéseket tegye meg.

**Felelős:** Dr. Puskás Tivadar polgármester

 Koczka Tibor alpolgármester

Rettegi Attila, az Oktatási és Szociális Bizottság elnöke

 Dr. Károlyi Ákos jegyző

 /a végrehajtás előkészítésért:

 Stéger Gábor, a Közgazdasági és Adó Osztály vezetője,

Dr. Bencsics Enikő, az Egészségügyi és Közszolgálati Osztály vezetője/

**Határidő:** 1./ pont: azonnal

 2./ pont: azonnal

 3./ pont: 2018. évi költségvetési rendelet elfogadása

 4./ pont: 2018. december 31.